Koosta eestikeelsetest uudistest pealkiri, pakkudes ainult lühikest kokkuvõtet. Vasta ainult eesti keeles.
## Tekst:

Jalgpalli maailmameistrivõistlustel Kataris jäid rahvusvahelisele meediale silma Kameruni koondise poolkaitsja Gael Ondoua mängus Šveitsi vastu kantud jalgpallisaapad, millel oli lisaks Kameruni lipule ka Venemaa lipp.
27-aastane Ondoua sündis Yaoundes, kuid kolis noorena Moskvasse, kus tema isa töötas diplomaadina. Seal kuulus ta Lokomotivi akadeemiasse, alustas profikarjääri CSKA-s ning kogus hiljem kuulsust Šveitsis Servette'is, kust teenis mullu lepingu Hannoveriga. Pikka aega oli ta ka Venemaa noortekoondiste vaateväljas ja lootis seal läbi lüüa ka A-koondise tasandil, kuid ühtegi kutset lõpuks ei teeninud ning otsustas tänavu kevadel Kameruni esindamise kasuks.

Ondoua on viimastel aastatel mängides putsadel kandnud nii Kameruni kui Venemaa lippu, neljapäeval tegi ta seda ka Kameruni MM-kohtumises Šveitsi vastu, mis jäi Ukrainas toimuva tõttu mõistagi rahvusvahelisele meediale silma. FIFA reeglite järgi ei ole poliitilised sõnumid väljakul lubatud.

Cameroon midfielder Gaël Ondoua, displayed Russian flag gesture on his boots at World Cup at match against Switzerland
He was born in Cameroon, but lived in Russia from childhood, as his father worked at the Cameroonian embassy
He expressed his gratitude to his second homeland pic.twitter.com/IeYaxw6PMs

— Sive ✨ (@SiveXaluva) November 26, 2022

"Näen, et minu jalgpallisaapad pakuvad palju kõneainet ja tahan toonitada, et neile kantud Venemaa lipp on austusavaldus riigile, kus kasvasin üles ning sain oma jalgpallihariduse. Minu sugulased elavad Venemaal, see on meie ühine kodu. Olen mänginud Venemaa lipu sümboolikaga putsades juba mitmeid aastaid ja ma ei hakka seda traditsiooni murdma," kirjutas Ondoua oma Telegrami kanalil.

Norra jalgpalliliidu eetikakomitee liikme ja inimõigustele pühendunud Helsingi komitee peasekretäri Berit Lindemani sõnul tõestaks rahvusvaheline jalgpalliliit FIFA Kameruni ja Ondouat karistuseta jättes oma silmakirjalikkust. "See on poliitiine sõnum, mida tuleb võtta toetusaktina võistluskeelu all olevale koondisele," rääkis ta NRK-le. "Teised sõnumid, nagu One Love kaptenipaelad, on FIFA poolt keelatud, samal ajal vaadatakse poliitilistele sõnumitele läbi sõrmede. FIFA peab end kokku võtma," lisas ta.
## Pealkiri:

user
FOTO | Kameruni jalgpallur avaldas MM-il toetust Venemaale
assistant